316 A MAGYAR TUD. TÁRSASÁG ÉRTEKEZÉSEI. 
különbféle rendeletei országunk régi törvényeivel sok helyeken ellenke- 
zésbe hoztak, mint már az 1550, 1553 és 1563-ki törvénylevelekben ren- 
delve volt, jobbíttassanak ki, 
A XII-ik ágazatra. Előadatik, minek kellessék némely névszerint 
elősorolt magános hazafiaknak vagy családoknak ügyei iránt történnie. 
A XIII-ik ágazatra. Hogy lehetetlen lévén a zavarok alatt elrablott 
ingó javakat visszakapni, az egyik vagy másik felekezet által tett károsi- 
tások feledékenységbe bocsáttassanak. 
A XIV-ik ágazatra. Hogy Bocskay úrnak adományait a jövő ország- 
gyűlés vizsgálja meg; a jószág lekötelezései vagy elzálogításai mindazáltal 
tartsák meg érvényességöket, míglen a hitelezók az országgyűlésnek ho- 
zandó határozata szerint kielégíttetendnek, valamint a nemesítései is, csak 
hogy a felettök költ levelek az országgyűlésen előadassanak. Továbbá hogy 
Bocskay által ezután jószág-lekötelezések bármely ürügy alatt ne tétesse- 
nek. Végre hogy a Bocskay pártosainak kassai gyúlésökben hozott azon 
határozata, mely szerint azok, kik magokat jövő sz. Jakab napjáig hozzá 
nem csatolnák , jószágaikat elveszítik, érvénytelen legyen. 
A XV-dik ágazatra. Hogy a külföldieknek lekötelezett jószágokat 
és várakat a hazafiak ő felsége megegyezésével visszaválthassák a rajtok 
fekvő pénzek letétele mellett. Továbbá hogy a szabad városoknak azon 
előjogaik, melyeknek gyakorlatában vannak , tartassanak meg, s azokkal 
mindennemü, akár magyar akár német vagy cseh lakosaik egyaránt élje- 
nek; az éllenök támasztott panaszok pedig a jövő országgyűlésen hallgat- 
tassanak ki, és a rendek vagy országnak birái által ítélteltessenek el. Végre 
Bocskay István személyére és kielégítésére nézve határoztatik : 
hogy azon magyarországi vármegyéken túl, melyeket már Báthory Zsig- 
mond fejedelem birt, még egész Ugocsa, Bereg és Szatmár vármegyéket 
is tartsa meg, és pedig örökösülő joggal, de mégis csak törvényes ágyból 
származó férfiági maradékaira nézve, és oly feltétellel: hogy ezek kihal- 
ván, mind a hét vármegye a magyar koronára visszaszálljon, a netalán 
születendő leányait az ország törvényei szerint csak leányi negyed illet- 
vén. Továbbá hogy, valamint Báthory Zsigmond, magát a birodalom és 
Erdély hercegének , székelyek grófjának, és Magyarország részei urának 
nevezhesse , és családi és szerzett címerein túl Erdélyével is élhessen. Ki- 
köttetik mindazáltal, hogy magyarországi vármegyéiből a magyar ország- 
gyűlésekre követeket küldeni tartozzék, és hogy az egri dézsmákat Tiszán- 
